Florin Stîngă, după victoria Petrolului Ploiești: "Mă simt onorat"
Florin Stîngă e interimerul "lupilor galbeni", după ce Florin Pîrvu s-a despărțit de trupa de pe "Ilie Oană" și a semnat cu FC Voluntari.
Petrolul Ploiești a învins-o pe FCU Craiova luni seară, în prima etapă a play-out-ului, cu 1-0, și a obținut toate cele trei puncte în debutul părții a doua a campionatului.
Florin Stîngă, după victoria Petrolului Ploiești: "Mă simt onorat"
Florin Stîngă a vorbit după meci despre evoluția elevilor săi și a precizat faptul că deține licența PRO și că i-ar face mare plăcere dacă ar rămâne pe banca tehnică a "lupilor galbeni".
- De asemenea, antrenorul a evidențiat că se simte onorat și împlinit, pentru că a avut ocazia să o dirijeze pe Petrolul Ploiești
"Am reușit să gestionăm bine jocul. Strategia pentru acest meci ne-a dus către cele trei puncte. Am fost o echipă de când am ieșit pe teren și până la final.
Aici la Petrolul am fost antrenor secund. Am fost antrenor principal 7-8 ani în ligile inferioare. Sunt la licența PRO acum. Dacă cei din conducere cred că pot să rămân, o voi face cu mare plăcere. Mă simt onorat și împlinit că am putut să antrenez echipa la acest meci.
Ar fi frumos să terminăm play-out-ul pe primul loc, foarte bine pentru noi. Avem multe lucruri de îmbunătățit. Dacă la finalul campionatului vom fi acolo, vom fi fericiți.
Sunt convins că putem face lucruri frumoase. A fost o perioadă grea, foarte grea, dar a meritat. Eu personal deja o să mă gândesc la meciul cu Dinamo", a spus Florin Stîngă după meci.
Unicul gol al meciului a fost înscris de Jair în minutul 62. În returul sezonului regular, FCU Craiova a învins-o pe Petrolul Ploiești cu 2-0 pe "Ion Oblemenco", iar în tur, oltenii au pierdut pe "Ilie Oană" cu 3-4.
Cum arată play-out-ul Superligii României
Urmăriți SPORT.RO și pe Google News